[Foto’s] Brand naby bekende Kaapstad-filmstelDie brand wat naby Cape Town Film Studios gewoed het Foto: drinksfeed.com (Foto verskaf aan Maroela Media) ŉ Brand wat Saterdag naby die Cape Town Film Studios uitgebreek het, het byna soos iets uit ŉ fliek gelyk toe die groot skepe in rook gehul is. Brandbestryders het Saterdag gespook om die veldbrand tussen Baden Powelrylaan en Spineweg onder beheer te bring. ŉ Gedeelte van die N2 was vir ŉ wyle gesluit weens swak sig as gevolg van die rook. Liezl Moodie, woordvoerder van Kaapstad se brandweer, het aan EWN bevestig die pad is intussen weer oopgemaak vir verkeer. Die oorsaak van die brand is nog nie bekend nie. Die groot skepe is ŉ bekende gesig buite Stellenbosch. Die seerower-televisiereeks, Black Sails, word hier vervaardig. Die reeks speel af in 1720 en is ŉ voorloper van Robert Louis Stevenson se klassieke seerowerverhaal, Treasure Island. Foto’s: drinksfeed.com